pythainlp/thai_wikipedia_clean_20230101 huggingface dataset:
ระหว่างการดำรงตำแหน่งนายกรัฐมนตรีของจอมพล แปลก พิบูลสงคราม ความตึงเครียดระหว่างทั้งสองประเทศรุนแรงขึ้นจากสงครามเย็น แต่จอมพลแปลกได้ส่งลูก ๆ ของสังข์ พัธโนทัย ซึ่งเป็นที่ปรึกษาของเขาไปอาศัยอยู่ในประเทศจีนด้วยท่าทีปรารถนาดี แต่ยังเป็นการลับหลังอย่างไม่เป็นทางการ ซึ่งหนังสือมุกมังกรที่เขียนโดยสิรินทร์ ลูกสาวของสังข์ พัธโนทัย ได้เล่าถึงประสบการณ์ของเธอที่เติบโตขึ้นในช่วงการปฏิวัติทางวัฒนธรรมในประเทศจีน
ในเดือนมิถุนายน พ.ศ. 2506 พระมหากษัตริย์ไทยภูมิพลอดุลยเดชและพระมเหสีได้เสด็จเยือนไทเป ณ สาธารณรัฐจีน (ROC) ส่วนใน พ.ศ. 2512 รัฐมนตรีว่าการกระทรวงกลาโหม เจียง จิ่งกั๊วะ ได้เยือนกรุงเทพมหานครในฐานะทูตพิเศษของรัฐบาลสาธารณรัฐจีนเพื่อเข้าเฝ้าพระมหากษัตริย์ไทย ทั้งนี้ ประเทศไทยได้เปลี่ยนความสัมพันธ์ทางการทูตจากสาธารณรัฐจีนเป็นสาธารณรัฐประชาชนจีนในเดือนกรกฎาคม พ.ศ. 2518
ก่อน พ.ศ. 2518 ความสัมพะนธ์ระหว่างสาธารณรัฐประชาชนจีนกับไทยเป็นหนึ่งในความหวาดระแวงซึ่งกัน เนื่องจากสาธารณรัฐประชาชนจีนสนับสนุนกลุ่มที่เอียงซ้ายในแวดวงการเมืองไทย และไทยได้ระมัดระวังการมีส่วนร่วมของจีนกับความขัดแย้งของประเทศกัมพูชา
ความสัมพันธ์สาธารณรัฐประชาชนจีน–ไทย พัฒนาไปในทางบวกใน พ.ศ. 2521 เมื่อสาธารณรัฐประชาชนจีนยังคงให้การสนับสนุนไทยในช่วงที่กัมพูชามีความขัดแย้งภายใน โดยกองกำลังมาร์กซิสต์จากประเทศเวียดนามได้ขับไล่เขมรแดงผู้นับถือลัทธิเหมาออกจากอำนาจ และคุกคามความมั่นคงของเอเชียตะวันออกเฉียงใต้
นับตั้งแต่ไทยเชื้อสายจีนเข้าครอบงำเศรษฐกิจไทยตั้งแต่คริสต์ทศวรรษ 1950 ธุรกิจชาวไทยเชื้อสายจีนได้กลายเป็นส่วนหนึ่งของเครือข่ายไผ่ ซึ่งเครือเจริญโภคภัณฑ์ (ซีพี กรุ๊ป) กลุ่มบริษัทไทยที่มีชื่อเสียงซึ่งก่อตั้งโดยตระกูลเจียรวนนท์เชื้อสายไทย–จีน เป็นนักลงทุนต่างชาติรายใหญ่ที่สุดรายเดียวในประเทศจีน
ส่วนใน พ.ศ. 2537 ผู้นำไต้หวัน หลี่ เติงฮุย ได้มาเยือนประเทศไทยเป็นการส่วนตัว และเฝ้าทูลละอองธุลีพระบาทพระมหากษัตริย์ไทยเพื่อหารือเกี่ยวกับโครงการเกี่ยวกับความร่วมมือทางเศรษฐกิจ
ประเทศไทยมีนโยบายปรับปรุงความสัมพันธ์กับจีนตั้งแต่รัฐประหารในประเทศไทย พ.ศ. 2557 เมื่อความสัมพันธ์กับกลุ่มประเทศตะวันตกแย่ลง ในสภาผู้แทนราษฎรไทยมีความกังวลเกี่ยวกับอิทธิพลของจีนที่เพิ่มขึ้นในประเทศ และบางส่วนเรียกประเทศไทยว่าเป็นมณฑลของประเทศจีน โดยจีนได้ครอบครองที่ดินและอสังหาริมทรัพย์ทำให้จีนสามารถสร้างเขื่อนในแม่น้ำโขงได้ รวมถึงบริษัทเอกชนจีนลงทุนในโครงการเมกะโปรเจกต์รถไฟความเร็วสูงของไทย
ความสัมพันธ์ทวิภาคี.
ความสัมพันธ์ทางการค้าทวิภาคีเติบโตขึ้นทุกปี การค้าทวิภาคีจีน-ไทยใน พ.ศ. 2542 มีมูลค่า 4.22 พันล้านดอลลาร์สหรัฐ ซึ่งมีมูลค่าถึง 25.3 พันล้านดอลลาร์ใน พ.ศ. 2549, 31.07 พันล้านดอลลาร์สหรัฐใน พ.ศ. 2550 และ 36.2 พันล้านดอลลาร์สหรัฐใน พ.ศ. 2551 การเปลี่ยนแปลงของจีนในคริสต์ศตวรรษที่ 21 ไปสู่อำนาจทางเศรษฐกิจที่สำคัญได้นำไปสู่การเพิ่มการลงทุนจากต่างประเทศในเครือข่ายไผ่ ซึ่งเครือข่ายธุรกิจจีนโพ้นทะเลที่ดำเนินงานในตลาดเอเชียตะวันออกเฉียงใต้มีความสัมพันธ์ในครอบครัวและวัฒนธรรมร่วมกัน
ความสัมพันธ์ทางการทหาร.
จีนและไทยกำลังวางแผนที่จะเปิดโรงงานผลิตอาวุธร่วมในเทศบาลนครขอนแก่น ซึ่งจะรับผิดชอบการประกอบ, การผลิต และการบำรุงรักษาระบบอาวุธภาคพื้นดินสำหรับกองทัพบกไทย รายละเอียดที่เฉพาะเจาะจงอาจมีการหารือเพิ่มเติมระหว่างกระทรวงและนอริงโก ซึ่งสร้างรถถังและอาวุธในเครื่องจักรกลหนักอื่น ๆ
ในเดือนพฤษภาคม พ.ศ. 2560 กองทัพเรือไทยได้ลงนามในสัญญากับบริษัทอุตสาหกรรมการต่อเรือแห่งประเทศจีนสำหรับเรือดำน้ำพลังดีเซล-ไฟฟ้า เอส26ที ซึ่งมีกำเนิดมาจากเรือดำน้ำแบบ 039A โดยคาดว่าจะส่งมอบเรือดำน้ำใน พ.ศ. 2566 โจว เฉินหมิง ซึ่งเป็นผู้บรรยายข่าวกองทัพจีน กล่าวว่าจีนน่าจะให้คำแนะนำทางเทคนิคแก่ประเทศไทยเช่นกัน
China–Thailand relations
พีร์ บุนนาค
พีร์ บุนนาค เป็นอดีตสมาชิกสภาผู้แทนราษฎรจังหวัดสุพรรณบุรี 3 สมัย เป็นนักไฮด์ปาร์คที่มีบทบาททางการเมืองในช่วง พ.ศ. 2500 ผู้อภิปรายนายกรัฐมนตรี (จอมพล ป.พิบูลสงคราม) จนนำไปสู่การรัฐประหาร
พีร์ บุนนาค เป็นลูกหลานสายสกุลบุนนาค สายสมเด็จเจ้าพระยาบรมมหาประยูรวงศ์ (ดิศ บุนนาค) เป็นหลานปู่ของเจ้าพระยาภาสกรวงศ์ (พร บุนนาค) ซึ่งเป็นผู้เก็บภาษีร้อยชักสาม หรือสมัยนี้คือกรมศุลกากร รวมไปถึงเป็นเสนาบดีกระทรวงธรรมการคนแรก หรือ ศึกษาธิการในปัจจุบัน นายพีร์ สมรสกับนางมัลลิกา บุนนาค (สกุลเดิม นานากุล)
นายพีร์ มีชื่อเสียงมาจากการไฮปาร์คท้องสนามหลวง ในช่วงปี พ.ศ. 2489 จอมพลแปลก พิบูลสงคราม นายกรัฐมนตรี หลังจากได้เดินทางไปเยือนนานาประเทศในช่วงปี พ.ศ. 2498 และเกิดความประทับใจในมุมนักพูด ที่สวนสาธารณะไฮด์ปาร์ค กรุงลอนดอน ประเทศอังกฤษ ที่เปิดโอกาสให้มีผู้ปราศรัยโจมตีการทำงานของรัฐบาลได้อย่างอิสระ เมื่อกลับมาจึงได้เปิดโอกาสให้กระทำเช่นนั้นที่ท้องสนามหลวง จึงเกิดการปราศรัยครั้งแรกเมื่อวันที่ 5 สิงหาคม พ.ศ. 2498 โดยโจมตีรัฐมนตรีว่าการกระทรวงศึกษาธิการในขณะนั้น และได้ขยายแนวร่วมและการเคลื่อนไหวขึ้นเป็นลำดับ โดยเรียกร้องให้ยกเลิก ส.ส. ประเภทที่ 2 โดยอ้างว่าไม่เป็นประชาธิปไตย และมีการเดินขบวนที่ถนนราชดำเนินและอนุสาวรีย์ประชาธิปไตยในปลายปีเดียวกัน จนถูกจับ ผู้ที่ถูกจับคุมขังจึงประท้วงด้วยการอดอาหาร ดาวไฮปาร์คสมัยนั้นได้แก่ พีร์ บุนนาค เทพ โชตินุชิต แคล้ว นรปติ หรือ ทองอยู่ พุฒพัฒน์ (ผู้เสนอสร้างอนุสาวรีย์พระเจ้าตาก)
นายพีร์ ลงสมัครรับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ในนามพรรคขบวนการไฮด์ปาร์ค และได้รับเลือกตั้ง เป็น 2 ส.ส.ของพรรค และได้รับเลือกตั้งอีกครั้งในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 ในนามพรรคสหภูมิ
เขามีบทบาทโดดเด่นอย่างมาก จนถูกขนานนามว่า "ส.ส.ปากตะไกร" โดยนายพีร์ได้โจมตีพรรคประชาธิปัตย์พาดพิงเบื้องสูงในเดือนสิงหาคม พ.ศ. 2500 กล่าวหาจอมพล ป. อย่างรุนแรงว่าบริหารราชการโดยไม่สามารถรักษาความสงบเรียบร้อยได้ จนเกิดการหมิ่นพระบรมเดชานุภาพพระมหากษัตริย์ และเป็นเหตุให้เกิดการรัฐประหารโดยจอมพลสฤษดิ์ยึดอำนาจจากรัฐบาลจอมพล ป. ตั้งแต่ปี พ.ศ. 2501 ถึงปี พ.ศ. 2511 นายพีร์จึงกลับมาทำงานการเมืองโดยรับตำแหน่งเป็นรองหัวหน้าพรรคประชาชน ของเลียง ไชยกาล ในปี พ.ศ. 2511-2514 ลงสมัครรับเลือกตั้งอีกครั้ง และได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ในนามพรรคพลังประชาชน และได้เข้าร่วมรัฐบาลกับหม่อมราชวงศ์คุกฤทธิ์ ปราโมช ซึ่งพรรคพลังประชาชน 2 ที่นั่ง ได้รับตำแหน่งรัฐมนตรีช่วยว่าการกระทรวงยุติธรรม (บุญคุ้ม จันทรศรีสุริยวงศ์) หัวหน้าพรรค
ชาง-ชี กับตำนานลับเท็นริงส์
ชาง-ชี กับตำนานลับเท็นริงส์  เป็นภาพยนตร์อเมริกันแนวซูเปอร์ฮีโร ฉายในปี ค.ศ. 2021 สร้างจากตัวละคร ชาง-ชี ของ มาร์เวลคอมิกส์ ภาพยนตร์สร้างโดย มาร์เวลสตูดิโอส์ และจัดจำหน่ายโดย วอลต์ดิสนีย์สตูดิโอส์โมชันพิกเชอส์ และเป็นภาพยนตร์เรื่องที่ 25 ในจักรวาลภาพยนตร์มาร์เวล (MCU) ภาพยนตร์กำกับโดย เดสติน แดเนียล เครตตัน จากบทภาพยนตร์ที่เขาเขียนร่วมกับ เดฟ คอลลาแฮมและแอนดรูว์ แลนัม แสดงนำโดย ซือมู่ หลิว, อควาฟินา, เหมิงเอ่อร์ จาง, ฟาลา เฉิน, ฟลอเรียน มุนเตอานู, เบเนดิกต์ หว่อง, มิเชล โหย่ว, เบน คิงสลีย์และโทนี เหลียง ในภาพยนตร์ ชาง-ชีถูกบังคับให้เผชิญหน้ากับอดีตของเขา เมื่อพ่อของเขา เหวินหวู่ ผู้นำขององค์กร เท็นริงส์ ดึงดูด ชาง-ชีและน้องสาวของเขา เซียะหลิง (จาง) ให้ค้นหาหมู่บ้านในตำนาน
ภาพยนตร์ที่สร้างจากตัวละครชาง-ชี เข้าสู่การพัฒนาเมื่อปี ค.ศ 2001 แต่โครงการไม่ได้เริ่มต้นอย่างจริงจัง จนกระทั่งในเดือนธันวาคม ค.ศ. 2018 เมื่อคอลลาแฮมได้รับการว่าจ้าง เครตตันเข้าร่วมโครงการในเดือนมีนาคม ค.ศ. 2019 โครงการจึงดำเนินไปอย่างรวดเร็วและเป็นภาพยนตร์มาร์เวลเรื่องแรกที่มีนักแสดงนำเป็นชาวเอเชีย ต่อมาในเดือนเดือนกรกฎาคมได้ประกาศชื่อเรื่องและนักแสดงหลักของภาพยนตร์ โดยเปิดเผยว่าภาพยนตร์มีความเชื่อมโยงกับองค์กรเท็นริงส์และเหวินหวู่ ผู้นำองค์กร ที่เคยปรากฏมาแล้วในจักรวาลภาพยนตร์มาร์เวล "ชาง-ชี กับตำนานลับเท็นริงส์" เป็นภาพยนตร์เรื่องแรกของมาร์เวลสตูดิโอส์ที่ผู้กำกับและนักแสดงส่วนใหญ่เป็นชาวเอเชีย ภาพยนตร์เริ่มถ่ายทำในเดือนกุมภาพันธ์ ค.ศ. 2020 ที่ซิดนีย์ แต่ถูกระงับไว้ในเดือนมีนาคมเนื่องจากการระบาดทั่วของโควิด-19 ภาพยนตร์กลับมาถ่ายทำต่อในเดือนสิงหาคม และสิ้นสุดในเดือนตุลาคม โดยมีการถ่ายทำเพิ่มเติมที่ซานฟรานซิสโก
"ชาง-ชี กับตำนานลับเท็นริงส์" ฉายรอบปฐมทัศน์ที่ลอสแอนเจลิส เมื่อวันที่ 16 สิงหาคม ค.ศ. 2021 ฉายรอบทั่วไปในสหรัฐเมื่อวันที่ 3 กันยายนและฉายในประเทศไทยวันที่ 13 ตุลาคม ภาพยนตร์เป็นส่วนหนึ่งของในจักรวาลภาพยนตร์มาร์เวล (MCU) ภาพยนตร์ทำเงินมากกว่า 432 ล้านดอลลาร์สหรัฐ กลายเป็นภาพยนตร์ที่ทำเงินสูงสุดเป็นอันดับที่ 9 ของปี ค.ศ. 2021 ภาพยนตร์ได้รับการตอบรับที่ดีจากนักวิจารณ์ โดยชมในเรื่องการออกแบบฉากการต่อสู้, การสำรวจและการนำเสนอวัฒนธรรมเอเชีย และการแสดงของนักแสดง โดยเฉพาะจากหลิวและเหลียง
ภาคต่อ ชางชี กับเศษซากกาลเวลา กำลังถูกพัฒนา
นอกจากนี้ยังมีนักแสดงที่ปรากฏตัวในภาพยนตร์ ได้แก่ รอนนี เจียง เป็น จอน จอน, มือขวาของเซียหลิงและผู้ประกาศในคลับต่อสู้ใต้ดินของเธอ; ยฺเหวียน หฺวา เป็น กวง โป้ หนึ่งในผู้นำของ ตา โหล; โจดี ลอง เป็น นางเฉิน, แม่ของเคที; ดัลลัส หลิว เป็น หรุ่ยฮวา, น้องชายของเคที; พอล ฮี เป็น อธิการบดีฮุ่ย; โจว ไฉ่ฉิน เป็น ยายของเคที; แอนดี ลี เป็น เดทดีเลอร์, หนึ่งในนักฆ่าของเหวินหวู่ สเตฟานี ชูและคะนัล ดัดแฮกเกอร์ เป็น ซูและจอห์น เพื่อนที่แต่งงานแล้วของชาง-ชีและเคที; แซ็ก เชอร์รี เป็น เคลฟ, ผู้โดยสารบนรถบัสที่ถ่ายทอดสดหนึ่งในการต่อสู้ของชาง-ชี (เขาเคยแสดงเป็นคนขายของข้างถนนใน "" เมื่อปี ค.ศ. 2017); และ ดี เบเกอร์ เป็น เสียงของมอร์ริส, ฮันตุนที่เป็นเพื่อนกับสแลตเทอรี เจด ซู กลับมารับบทเดิมเป็น แบล็ก วิโดว์ ที่มีชื่อว่า เฮเลน จาก "แบล็ค วิโดว์" (2021), ขณะที่ ทิม รอท กลับมาให้เสียง เอมิล บลอนสกี / อะบอมิเนชัน ตัวละครเดิมของเขาจาก "มนุษย์ตัวเขียวจอมพลัง" (2008) มาร์ก รัฟฟาโลและบรี ลาร์สัน ปรากฏตัวในฉากกลางเครดิตเป็น บรูซ แบนเนอร์และแครอล แดนเวอร์ส ตามลำดับ โดยทั้งสองคนกลับมารับบทเดิมจากภาพยนตร์ในจักรวาลภาพยนตร์มาร์เวลก่อนหน้านี้
แผ่พืชน์ เทพหัสดิน ณ อยุธยา
แผ่พืชน์ เทพหัสดิน ณ อยุธยา เป็นอดีตหัวหน้าพรรคไท ในปี พ.ศ. 2517 และรองหัวหน้าพรรคสัมมาชีพ-ช่วยชาวนา เป็นผู้แต่งเนื้อร้องและทำนองเพลงป่าไม้รำพัน ของมหาวิทยาลัยแม่โจ้ เพลงเกษตรรำพัน ของมหาวิทยาลัยเกษตรศาสตร์
นายแผ่พืชน์ เทพหัสดิน ณ อยุธยา เป็นบุตรของพลเอก พระยาเทพหัสดิน (ผาด เทพหัสดิน ณ อยุธยา) กับนางไปล่ เทพหัสดิน ณ อยุธยา มีพี่น้องร่วมบิดามารดา จำนวน 7 คน เขาจบการศึกษาจากแม่โจ้ รุ่น 2 สําเร็จการศึกษาอนุปริญญาเกษตรศาสตร์ จากมหาวิทยาลัยเกษตรศาสตร์ และเคยได้รับปริญญาเทคโนโลยีการเกษตรดุษฎีบัณฑิตกิตติมศักดิ์ สาขาวิชาส่งเสริมการเกษตร จากมหาวิทยาลัยแม่โจ้
นายแผ่พืชน์ เป็นอาจารย์สอนทางด้านวิชาเกษตรศาสตร์ ที่โรงเรียนเตรียมมหาวิทยาลัยเกษตรศาสตร์แม่โจ้ เชียงใหม่ ต่อมาได้จัดตั้งพรรคการเมืองขึ้น โดยขอให้พระช่วงเกษตรศิลปการ มาเป็นหัวหน้าพรรค ใช้ชื่อว่า "พรรคสัมมาชีพ-ช่วยชาวนา" และนายแผ่พืชน์ รับตำแหน่งรองหัวหน้าพรรค และได้ส่งผู้สมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 แต่ได้รับเลือกเพียง 1 คน คือ ล้วน เวกชาลิกานน เลขาธิการพรรค
ต่อมาได้ร่วมกับอาจารย์สมบัติ ธำรงธัญวงศ์ จัดตั้งพรรคการเมือง โดยใช้ชื่อว่า "พรรคไท" เคยส่งผู้สมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ได้รับเลือกตั้งจำนวน 4 คน และได้เข้าร่วมรัฐบาลของหม่อมราชวงศ์คึกฤทธิ์ ปราโมช
ชมพูไพร
ชมพูไพร ( Suwanph. &amp; S. Vajrodaya) เป็นพรรณไม้ในสกุลรางจืด ลักษณะเป็นไม้เลื้อย ค้นพบในปี พ.ศ. 2559 สำรวจพบที่ป่าเต็งรัง บริเวณจังหวัดกาญจนบุรี ค้นพบโดย รศ. ดร. เฉลิมพล สุวรรณภักดี และ รศ. ดร. สรัญญา วัชโรทัย อาจารย์ประจำภาควิชาพฤกษศาสตร์ คณะวิทยาศาสตร์ มหาวิทยาลัยเกษตรศาสตร์ ชมพูไพรนั้นเป็นไม้เลื้อยที่ออกดอกตลอดปีเหมาะในการพัฒนาเป็นไม้ประดับ
ได้ตีพิมพ์ในวารสาร "Blumea" การตีพิมพ์ในวารสารเพื่อยืนยันพืชพันธุ์ใหม่ของโลกสำหรับนำไปใช้ในการอ้างอิงในด้านอนุกรมวิธานพืช ข้อมูลที่ศึกษาและตัวอย่างอ้างอิงได้นำไปเก็บรวบรวมไว้ในพิพิธภัณฑ์พืช เพื่อการศึกษาด้านอนุกรมวิธานต่อไป ข้อมูลที่ศึกษาสามารถเกิดประโยชน์ต่อหน่วยงานอื่นในประเทศและสร้างชื่อเสียงให้กับประเทศไทยโดยมีส่วนร่วมในการจัดทำข้อมูลพรรณพฤกษชาติแห่งประเทศไทยของพืช วงศ์เหงือกปลาหมอ (Acanthaceae)
ฟุตบอลชิงแชมป์แห่งชาติยุโรป 2024
ฟุตบอลชิงแชมป์แห่งชาติยุโรป 2024  หรือรู้จักกันในชื่อ ยูโร 2024 เป็นการแข่งขันฟุตบอลชิงแชมป์แห่งชาติยุโรปครั้งที่ 17 จัดขึ้นโดยยูฟ่า จัดขึ้นที่ประเทศเยอรมนี ระหว่างเดือนมิถุนายน-กรกฎาคม พ.ศ. 2567
การแข่งขันครั้งนี้นับเป็นครั้งที่ 3 ที่เยอรมนีเป็นเจ้าภาพจัดการแข่งขัน โดยครั้งแรก ฟุตบอลชิงแชมป์แห่งชาติยุโรป 1988 ขณะเป็นเยอรมนีตะวันตก และครั้งที่สอง ฟุตบอลชิงแชมป์แห่งชาติยุโรป 2020 (ซึ่งแข่งขันในปี 2021) แข่งขัน 4 นัด ที่สนามอัลลีอันทซ์อาเรนา เมืองมิวนิก ซึ่งนับว่าเป็นการแข่งขันครั้งแรกในเยอรมันตะวันออกในอดีต
Vishakhapatnam
โรงเรียนไร่ขิงวิทยา
เทือกเขาฆาฏตะวันออก
เทือกเขาฆาฏตะวันออก  เป็นเทือกเขาไม่ต่อเนื่องทางชายฝั่งทิศตะวันออกของประเทศอินเดีย แนวเทือกเขาเริ่มต้นจากทางทิศเหนือของรัฐโอริศา ผ่านรัฐอานธรประเทศจนถึงรัฐทมิฬนาฑูทางตอนใต้ ผ่านรัฐกรณาฏกะ รวมถึงรัฐเตลังคานา แนวที่ไม่ต่อเนื่อง มีแม่น้ำสายใหญ่ 4 สายไหลผ่าน คือ แม่น้ำโคทาวรี มหานที แม่น้ำกฤษณา และแม่น้ำกาเวรี
เทือกเขามีแนวขนานไปกับอ่าวเบงกอล มีที่ราบสูงเดกกันอยู่ทางตะวันตกของเทือกเขาซึ่งตั้งอยู่ระหว่างเทือกเขาฆาฏตะวันออกและเทือกเขาฆาฏตะวันตก เทือกเขาฆาฏตะวันออกมีระดับความสูงไม่สูงแบบเทือกเขาฆาฏตะวันตก
ฮินาเพีย
ฮินาเพีย ( โดยย่อจาก Hi New Amazing Utopia) เป็นเกิร์ลกรุปชาวเกาหลีใต้ สังกัดโอเอสอาร์เอนเตอร์เทนเมนต์ ประกอบด้วยสมาชิก 5 คน ได้แก่ มินกยอง, เยบิน, คยองวอน, อึนอูและบาดา Hinapia เดบิวต์เมื่อวันที่ 3 พฤศจิกายน พ.ศ. 2562 ด้วยซิงเกิลอัลบั้ม New Start และฮินาเพียได้ประกาศยุบวงอย่างเป็นทางการในวันที่ 21 สิงหาคม พ.ศ. 2563
ก่อนหน้านี้ มินกยอง, เยบิน, คยองวอน และอึนอู เปิดตัวในฐานะสมาชิกของวงเกิร์ลกรุ๊ป พริสทิน ภายใต้สังกัดเพลดิสเอนเตอร์เทนเมนต์ ในวันที่ 21 มีนาคม พ.ศ. 2560 ด้วยอีพี ไฮ! พริสทีน หลังจากการเปิดตัวอีพีที่ 2 ของพวกเขาในชื่อ Schxxl Out และกลุ่มย่อยชื่อ พริสทีน วี ซึ่งประกอบด้วย มินกยอง, เยบิน และอึนอู หลังจากที่หายไปนานก็ได้ยุบวงในวันที่ 24 พฤษภาคม พ.ศ. 2562 เมื่อวันที่ 21 ตุลาคม พ.ศ. 2562 สมาชิกคนดังกล่าวได้รับการประกาศว่าจะเปิดตัวใหม่ภายใต้สังกัด AlSeulBit Entertainment และหลังจากนั้นไม่นานก็ได้เปลี่ยนชื่อเป็น โอเอสอาร์เอนเตอร์เทนเมนต์ พร้อมกับสมาชิกเพิ่มเติมชื่อ บาดา ในวันที่ 24 ตุลาคม วงนี้ได้รับการเปิดเผยชื่อว่า ฮินาเพีย ซึ่งเป็นคำย่อของ "Hi New Amazing Utopia"
พ.ศ. 2563: ยุบวง.
ในวันที่ 21 สิงหาคม พ.ศ. 2563 โอเอสอาร์เอนเตอร์เทนเมนต์ได้ประกาศว่า ฮินาเพีย ได้ยุบวงอย่างเป็นทางการแล้ว และสัญญาพิเศษของสมาชิกกับบริษัทก็สิ้นสุดลงเช่นกัน
รายชื่อธงประจำจังหวัดของไทย
บารึม
บารึม  เป็นเทศบาลในเทศมณฑลวีเกิน ประเทศนอร์เวย์ ตั้งขึ้นเป็นเทศบาลเมื่อวันที่ 1 มกราคม .ศ. 1838 บารึมตั้งอยู่บริเวณชานเมืองฝั่งทิศตะวันตกของกรุงออสโล
บารึมเป็นเทศบาลที่มีรายได้ต่อหัวมากที่สุดในนอร์เวย์ และมีสัดส่วนของผู้ศึกษาระดับมหาวิทยาลัยสูงที่สุด เป็นหนึ่งในที่ที่มีที่อยู่อาศัยแพงและทันสมัยที่สุดของนอร์เวย์ ทำให้ผู้อยู่อาศัยมักมีลักษณะที่เรียกว่า สน็อบ ในวัฒนธรรมสมัยนิยมของนอร์เวย์ เทศบาลยังได้รับการลงคะแนนเสียงให้เป็นสถานที่น่าอยู่ที่สุดของนอร์เวย์ทางด้านการจัดการและบริการสาธารณะ
โรงพยาบาลกัลยาณิวัฒนาการุณย์
ฟาเบิล III
ฟาเบิล III  เป็นวิดีโอเกมแนวแอ็กชันเล่นตามบทบาทโลกเปิด พัฒนาโดยไลอ้อนเฮตสตูดิโอส์ และจัดจำหน่ายโดยไมโครซอฟท์เกมสตูดิโอส์ สำหรับเครื่องเอกซ์บอกซ์ 360 และ ไมโครซอฟท์ วินโดวส์ ตัวเกมเป็นเกมลำดับที่ 3 ของชุดวิดีโอเกม "ฟาเบิล" ตัวเกมวางจำหน่ายในวันที่ 26 ตุลาคม 2010 บนเครื่องเอกซ์บอกซ์ 360 และวันที่ 17 พฤษภาคม 2011 บนไมโครซอฟท์ วินโดวส์ผ่านระบบเกมฟอร์วินโดวส์ไลฟ์ และ สตีม โดยในเวอร์ชันพีซีประกอบด้วยโหมดฮาร์ตคอร์และฟังก์ชันสามมิติที่ไม่พบในเวอร์ชันเอกซ์บอกซ์ 360
อำเภอกัวลาเตอเริงกานู
อำเภอกัวลาเตอเริงกานู  เป็นอำเภอในรัฐตรังกานู ประเทศมาเลเซีย โดยมีพื้นที่ 210.21 ตารางกิโลเมตร และมีประชากรอยู่ 343,284 คนใน ค.ศ. 2010 พื้นที่อำเภอจรดแม่น้ำตรังกานูซึ่งไหลคั่นอำเภอกัวลาเนอรุซทางเหนือและตะวันตก ทางใต้ติดกับอำเภอมารัง และทางตะวันออกติดกับทะเลจีนใต้ โดยมีกัวลาเตอเริงกานูเป็นเมืองหลวง
อำเภอกัวลาเตอเริงกานูแบ่งออกเป็น 20 ตำบล ได้แก่:
หลุมอุกกาบาตเฟรเดอฟอร์ต
หลุมอุกกาบาตเฟรเดอฟอร์ต  เป็นหลุมอุกกาบาตที่ใหญ่ที่สุดเท่าที่ผ่านการตรวจสอบแล้ว มีเส้นผ่านศูนย์กลางมากกว่า 300 กิโลเมตร (190 ไมล์) ขณะที่มันก่อตัวขึ้น ส่วนที่หลงเหลืออยู่ปัจจุบันอยู่ในจังหวัดฟรีสเตตของแอฟริกาใต้ หลุมอุกกาบาตนี้ตั้งชื่อตามเมืองเฟรเดอฟอร์ตซึ่งอยู่ใกล้ใจกลางของหลุม
แม้ว่าผิวหน้าของปล่องภูเขาไฟจะถูกกัดกร่อนไปนานแล้ว แต่โครงสร้างทางธรณีวิทยาที่เหลืออยู่ตรงกลางยังคงเหลืออยู่ คำนวณได้ว่าหลุมอุกกาบาตนี้มีอายุกว่า 2,023 ล้านปี (± 4 ล้านปี) โดยมีผลกระทบในมหายุคแพลีโอโพรเทอโรโซอิก เป็นหลุมอุกกาบาตที่เก่าแก่ที่สุดเป็นอันดับที่สามเท่าที่รู้จักบนโลก
ใน ค.ศ. 2005 โดมเฟรเดอฟอร์ตได้รับการขึ้นทะเบียนเป็นแหล่งมรดกโลกของยูเนสโกเพื่อประโยชน์ทางธรณีวิทยา
แม่น้ำหลวง
เครื่องอิสริยาภรณ์พระอาทิตย์แห่งเปรู
เครื่องอิสริยาภรณ์พระอาทิตย์แห่งเปรู  เป็นเครื่องอิสริยาภรณ์ชั้นสูงสุดของประเทศเปรู และเป็นเครื่องอิสริยาภรณ์ที่เก่าแก่ที่สุดในทวีปอเมริกาใต้ เครื่องอิสริยาภรณ์นี้สร้างขึ้นในปี พ.ศ. 2364
เครื่องอิสริยาภรณ์พระอาทิตย์แห่งเปรู สร้างขึ้นโดยนายพลโฆเซ เด ซาน มาร์ติน หลังจากปฏิวัติประเทศเปรูได้ 4 ปี สำหรับมอบให้แก่ข้าราชการระดับสูง และประชาชนชาวเปรู รวมถึงผู้มีเกียรติจากต่างประเทศ มีการมอบเครื่องอิสริยาภรณ์นี้เรื่อยมาจนระงับไปในปี พ.ศ. 2371 และกลับมามอบอีกครั้งในปี พ.ศ. 2467
เครื่องอิสริยาภรณ์นี้มี 6 ลำดับชั้น ดังต่อไปนี้
อิสซาเบล (แอนิมอลครอสซิง)
อิสซาเบล  หรือ ชิสุเอะ  ในภาคญี่ปุ่น เป็นตัวละครจากชุดวิดีโอเกมแอนิมอลครอสซิง เธอเป็นสุนัขพันธุ์ชิสุที่เปิดตัวใน ในปี 2012 ซึ่งเธอทำหน้าที่เป็นเลขานุการให้กับตัวละครผู้เล่น อิสซาเบลได้รับการตอบรับที่ดี จนถึงจุดที่จะกลายเป็นหนึ่งในตัวละครที่โดดเด่นที่สุดและเป็นแมสคอตโดยพฤตินัยของแฟรนไชส์แอนิมอลครอสซิง ความนิยมของเธอได้นำไปสู่การปรากฏตัวนอกชุดวิดีโอเกมอิสซาเบล รวมถึงเป็นตัวละครที่สามารถเล่นได้ในเกมต่อสู้ซูเปอร์สแมชบราเธอส์อัลติเมต
เค.เค. สไลเดอร์
โทตาเกเกะ สไลเดอร์  หรือเป็นที่รู้จักกันในนาม เค.เค. สไลเดอร์  เป็นตัวละครในแฟรนไชส์แอนิมอลครอสซิง ถือว่าเป็นหนึ่งในตัวละครยอดนิยมของแฟรนไชส์ เขาปรากฏตัวในแอนิมอลครอสซิง และภาคต่อจากนั้นทุกภาค บทบาทหลักของเค.เค.คือเป็นนักดนตรีที่แสดงต่อชาวเมืองผ่านการแสดงสดและอัลบั้มที่ซื้อได้ในเกม
เขามีพื้นฐานมาจากนักแต่งเพลงวิดีโอเกม คาซูมิ โทตากะ โดยชื่อภาษาญี่ปุ่น "โทตาเกเกะ" ของตัวละครถูกแปลงมาจาก "โทตากะ เค. "
เค.เค. สไลเดอร์ ยังปรากฏตัวนอกแอนิมอลครอสซิงหลายครั้งเช่นชุดสำหรับมีนักสู้ใน ซูเปอร์สแมชบราเธอร์สฟอร์นินเท็นโด 3ดีเอส แอนด์วียู และ ซูเปอร์สแมชบราเธอร์สอัลติเมต
โรงเรียนอนุบาลอุดรธานี
โรงเรียนอนุบาลอุดรธานี (อังกฤษ: Anuban Udonthani School) ตั้งอยู่เลขที่ 101 ถนนศรีสุข ตำบลหมากแข้ง อำเภอเมืองอุดรธานี จังหวัดอุดรธานี 41000 สังกัดสำนักงานคณะกรรมการการศึกษาขั้นพื้นฐาน สำนักงานเขตพื้นที่การศึกษาประถมศึกษาอุดรธานี เขต1 เปิดสอนตั้งแต่ประดับชั้นอนุบาลปีที่ 1 ถึงชั้นประถมศึกษาปีที่ 6 และตั้งบนถนนเส้นเดียวกับ โรงเรียนอุดรพิทยานุกูล โรงเรียนสตรีราชินูทิศ และโรงเรียนบ้านหมากแข้ง
โรงเรียนอนุบาลอุดรธานี ก่อตั้งเมื่อวันที่ 24 มิถุนายน พ.ศ. 2486 โดยใช้โรงเรียนสตรีฝึกหัดครู (วิทยาลัยอาชีวศึกษาอุดรธานีในปัจจุบัน)เป็นที่เรียน รับเฉพาะเด็กนักเรียนชั้นอนุบาล ต่อมาเมื่อ พ.ศ. 2490 ได้รับนักเรียนชั้นประถมศึกษาปีที่ 1 จนกระทั่ง พ.ศ. 2497 ได้จัดตั้งโรงเรียนในสถานที่ใหม่(สถานที่ในปัจจุบัน) ในชื่อโรงเรียนอนุบาลอุดรธานี มีเนื้อที่ 11 ไร่ 1 งาน 83 ตารางวา
ทฤษฎีบทของอะพอลโลเนียส
ทฤษฎีบทของอะพอลโลเนียส (Apollonius' Theorem) เป็นทฤษฎีบททางเรขาคณิต ที่เกี่ยวข้องกับความยาวของเส้นมัธยฐานและความยาวด้านข้างของรูปสามเหลี่ยม ซึ่งกล่าวว่า "ผลรวมค่ากำลังสองของด้านสองด้านใดๆ ของรูปสามเหลี่ยม เท่ากับ สองเท่าของผลบวกของครึ่งหนึ่งของความยาวด้านที่สามยกกำลังสองกับความยาวของเส้นมัธยฐานยกกำลังสอง"
กำหนดให้ รูปสามเหลี่ยม formula_1 เป็นรูปสามเหลี่ยมใด ๆ ถ้า formula_2 เป็นเส้นมัธยฐาน แล้ว
ทฤษฎีบทนี้เป็นกรณีพิเศษของทฤษฎีบทของสจ๊วต (Stewart's Theorem) ในกรณีที่สามเหลี่ยม formula_1 เป็นสามเหลี่ยมหน้าจั่วที่ formula_5 แล้วเส้นมัธยฐาน formula_2 จะตั้งฉากกับ formula_7 ในกรณีดังกล่าวทฤษฎีบทของอะพอลโลเนียสจะกลายเป็นทฤษฎีบทพีทาโกรัส
กฎสี่เหลี่ยมด้านขนานสมมูลกับทฤษฎีบทของอะพอลโลเนียส ผ่านความจริงที่ว่าเส้นทแยงมุมของรูปสี่เหลี่ยมด้านขนานแบ่งออกเป็นสองส่วน
ทฤษฎีบทนี้ได้รับการตั้งชื่อตาม Apollonius of Perga ซึ่งเป็นนักคณิตศาสตร์ชาวกรีกโบราณ
พิสูจน์ทฤษฎีบท.
ทฤษฎีบทนี้สามารถพิสูจน์ได้ว่าเป็นกรณีพิเศษของทฤษฎีบทของสจ๊วต และ สามารถพิสูจน์ได้โดยใช้เวกเตอร์ (ดูกฎรูปสี่เหลี่ยมด้านขนาน) ต่อไปนี้เป็นข้อพิสูจน์โดยใช้กฎของโคไซน์
ให้สามเหลี่ยมมีด้าน formula_8 โดยมีเส้นมัธยฐาน formula_9 ลากไปด้าน formula_10 ให้ formula_11 คือความยาวส่วนของด้าน formula_10 ที่ถูกแบ่งครึ่งโดยเส้นมัธยฐาน ดังนั้น formula_11 คือครึ่งหนึ่งของ formula_10 ให้มุมที่เกิดขึ้นระหว่างด้าน formula_10 และเส้นมัธยฐาน formula_9 เป็น formula_17 และ formula_18 ตามลำดับ โดยที่ formula_17 อยู่ในฝั่งที่มีด้าน formula_20 และ formula_18 อยู่ในฝั่งที่มีด้าน formula_22 ดังนั้น formula_23 มีค่าเท่ากับ 180 องศา และ formula_24
จากกฎของโคไซน์จะได้
formula_26formula_27
นำสองสมการมาบวกกัน จะได้ formula_28
กีฬาคาร์ทในโอลิมปิกเยาวชนฤดูร้อน 2018
กีฬาคาร์ทในโอลิมปิกเยาวชนฤดูร้อน 2018 เป็นกีฬาสาธิตของการแข่งขันกีฬาโอลิมปิกเยาวชนฤดูร้อน 2018 ที่จัดขึ้นในเมืองบัวโนสไอเรส, ประเทศอาร์เจนตินา แข่งขันวันที่ 13 ตุลาคม ค.ศ. 2018 โดยได้จัดขึ้นที่ Kartodromo ใน Autodromo Juan y Oscar Galvez การจัดแสดงครั้งนี้เป็นส่วนหนึ่งของการแข่งขันกีฬาโอลิมปิกเยาวชนด้วยความตั้งใจว่าการแข่งขันดังกล่าวจะเป็นส่วนหนึ่งของโอลิมปิกฤดูร้อน 2024 ในปารีส รถแข่งคาร์ทไฟฟ้าทุกคันถูกขับโดยทั้งชายและหญิง
Jean Todt ประธานของ FIA และ Thomas Bach ประธาน IOC ได้นำเสนอการแข่งขันรถคาร์ทที่กรีนพาร์ค ในวันที่ 5 ตุลาคม ภายในโปรแกรม 3500LIVES ของ FIA
ประเทศนิการากัวในโอลิมปิกฤดูร้อน 2016
ประเทศนิการากัว เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาตินิการากัวได้ส่งทีมนักกีฬาที่ผ่านการคัดเลือกทั้งหมด 5 คน เข้าร่วมแข่งขันใน 4 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
ประเทศไนเจอร์ในโอลิมปิกฤดูร้อน 2016
ประเทศไนเจอร์ เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติไนเจอร์ได้ส่งทีมนักกีฬาที่ผ่านการคัดเลือกทั้งหมด 6 คน เข้าร่วมแข่งขันใน 4 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 1 เหรียญเงิน รวมทั้งหมด 1 เหรียญ
ประเทศโอมานในโอลิมปิกฤดูร้อน 2016
ประเทศโอมาน เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติโอมานได้ส่งทีมนักกีฬาที่ผ่านการคัดเลือกทั้งหมด 4 คน เข้าร่วมแข่งขันใน 2 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
ประเทศปากีสถานในโอลิมปิกฤดูร้อน 2016
ประเทศปากีสถาน เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติปากีสถานได้ส่งทีมนักกีฬาที่ผ่านการคัดเลือกทั้งหมด 7 คน เข้าร่วมแข่งขันใน 4 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
ประเทศปาเลาในโอลิมปิกฤดูร้อน 2016
ประเทศปาเลา เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติปาเลาได้ส่งทีมนักกีฬาที่ผ่านการคัดเลือกทั้งหมด 5 คน เข้าร่วมแข่งขันใน 4 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
ปาเลสไตน์ในโอลิมปิกฤดูร้อน 2016
ประเทศปาเลสไตน์ เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติปาเลสไตน์ได้ส่งทีมนักกีฬาที่ผ่านการคัดเลือกทั้งหมด 6 คน เข้าร่วมแข่งขันใน 4 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
เจ็มคราฟต์
เจ็มคราฟต์  เป็นซีรีส์เกมป้องกันฐานที่สร้างโดยเกมอินอะบอตเทิล (Game In A Bottle) ซึ่งเป็นสตูดิโอจากฮังการี โดยใช้อัญมณีวิเศษในการโจมตีและป้องกันฐาน เกมแรกมีชื่อว่า เจ็มคราฟต์แชพเตอร์วัน: เดอะฟอร์กอตเทน (GemCraft Chapter One: The Forgotten; เป็นที่รู้จักกันในชื่อย่อว่า "เจ็มคราฟต์" (GemCraft)) โดยเป็นเกมป้องกันฐานสำหรับเกมเบราว์เซอร์ที่เผยแพร่ในวันที่ 26 มิถุนายน ค.ศ. 2008 ภาคก่อนหน้าคือ เจ็มคราฟต์เชพเตอร์ซีโร: เจ็มออฟอิเทอร์นิตี (GemCraft Chapter 0: Gem of Eternity) ถูกเผยแพร่ในวันที่ 16 เมษายน ค.ศ. 2009 และภาคแยกคือ เจ็มคราฟต์ลอสแชพเตอร์: ลาบรินธ์ (GemCraft Lost Chapter: Labyrinth) ถูกเผยแพร่ในวันที่ 17 กุมภาพันธ์ ค.ศ. 2011
ในวันที่ 4 เมษายน ค.ศ. 2014 ได้มีการเผยแพร่ เจ็มคราฟต์แชพเตอร์ทู: เชสซิงชาโดว์ส (GemCraft Chapter Two: Chasing Shadows) ซึ่งเป็นภาคต่อของเกมแรก และเกมต่อมาคือ เจ็มคราฟต์ลอสแชพเตอร์: ฟรอสบอร์นราธ (GemCraft Lost Chapter: Frostborn Wrath) ถูกเผยแพร่ในเดือนมกราคม ค.ศ. 2020
เกมซีโบให้คะแนน "เจ็มคราฟต์" ภาคดั้งเดิมด้วยเรตติ้ง 3.5/5. ทางสไลด์ทูเพลย์กล่าวว่าตัวเกมไม่ได้แตกต่างจากไปตามการเปรียบเทียบ
ประเทศปานามาในโอลิมปิกฤดูร้อน 2016
ประเทศปานามา เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติปานามาได้ส่งทีมนักกีฬาที่ผ่านการคัดเลือกทั้งหมด 10 คน เข้าร่วมแข่งขันใน 7 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
จังหวัดในอินโดนีเซีย
ประเทศปาปัวนิวกีนีในโอลิมปิกฤดูร้อน 2016
ประเทศปาปัวนิวกีนี เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติปาปัวนิวกีนีได้ส่งทีมนักกีฬาที่ผ่านการคัดเลือกทั้งหมด 8 คน เข้าร่วมแข่งขันใน 6 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 0 เหรียญทอง 0 เหรียญเงิน รวมทั้งหมด 0 เหรียญ
คิโบเตกิรีเฟรน
"คิโบเตกิรีเฟรน"  เป็นซิงเกิลลำดับที่ 38 ของเอเคบีโฟร์ตีเอต เปิดตัวเมื่อวันที่ 26 พฤศจิกายน พ.ศ. 2557 โดยคิงเรกคอร์ดส์
บริการสุขภาพในประเทศอินโดนีเซีย